### | | | | --- | --- | | | | | --- | | **Byråd** 28. februar 2017 Sagsnr. 710-2016-18224 Dok.nr. 710-2017-52636 Sagsbehandler DPCHMN | | 26.                 Ankestyrelsens praksisundersøgelse om udslusning af unge fra sikrede afdelinger - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag | Lov om social service, Lov om retssikkerhed og administration på det sociale område |

###

**SAGENS INDHOLD**

Byrådet skal i denne sag behandle Børn og Skoles opfølgning
på Ankestyrelsens praksisundersøgelse om udslusning af kriminelle unge fra
sikrede afdelinger.

En sikret afdeling er en afdeling på en døgninstitution for
børn og unge, hvor det er tilladt at have yderdøre og vinduer konstant aflåst.
De unge er oftest anbragt der som følge af en retslig afgørelse, men sociale
årsager kan i særlige tilfælde også betinge et ophold på en sikret afdeling.

[adresse] har typisk fra nul til to unge anbragt på
sikrede afdelinger. De seneste fem år har kommunen i alt anbragt syv
forskellige unge på sikrede afdelinger. I januar 2017 har Favrskov Kommune ikke
unge anbragt på en sikret afdeling.

Ankestyrelsen har gennemført en undersøgelse for at belyse
kommunernes praksis i forbindelse med udslusning af kriminelle unge fra sikrede
afdelinger. Undersøgelsen består af to delundersøgelser; en praksisundersøgelse
med gennemgang af en række sagsforløb og en velfærdsundersøgelse, der bl.a. omfatter
en spørgeskemaundersøgelse og supplerende interviews med kommuner. De to del-
undersøgelser samt en sammenfatning af hovedresultaterne er vedlagt som bilag.

[adresse] har deltaget i spørgeskemaundersøgelsen og
har desuden bidraget med fire sager af de i alt 103 sager fra 16 kommuner, som
Ankestyrelsen har gennemgået i praksisundersøgelsen.

Det følger af retssikkerhedsloven, at Kommunalbestyrelsen
skal behandle Ankestyrelsens undersøgelser af kommunens praksis på et møde, når
kommunen har deltaget i undersøgelsen.

I forlængelse af undersøgelsens offentliggørelse har Børn og
Skole sammenholdt Ankestyrelsens hovedresultater i undersøgelsen med [adresse]
Kommunes erfaringer på området og konklusionerne i de af Favrskov Kommunes
sager, der indgik i praksisundersøgelsen. Resultatet heraf fremgår af Børn og
Skoles opfølgning, der er vedlagt som bilag.

Af opfølgningen fremgår det, at Favrskov Kommune i høj grad
efterlever de lovmæssige krav på området, og at sagernes oplysningsgrundlag har
været tilstrækkeligt.

Ankestyrelsen har blandt andet undersøgt, om kommunerne
samlet set har handlet korrekt i de enkelte sager i forbindelse med den unges
udslusning fra en sikret afdeling. Dette var tilfældet i 85 % af sagerne.

[adresse] har samlet set handlet korrekt i alle fire
sager.

Undersøgelsen viser, at der er et godt samarbejde mellem
kommunerne, den sikrede afdeling, politiet, kriminalforsorgen og andre
fagpersoner omkring de unge. Kommunerne er overordnet set tilfredse med
samarbejdsrelationen med de sikrede afdelinger. Dette gør sig også gældende i
de sager, Favrskov Kommune har erfaring med.

Generelt viser sagsgennemgangen af de 103 sager, at
kommunerne og de sikrede afdelinger i overvejende grad opfylder de
forpligtelser i medfør af loven, de har overfor den unge i forbindelse med de
unges ophold på og udslusning fra sikrede afdelinger. På trods heraf viser det
samlede resultat, at den unge kun i ringe grad kommer i positiv udvikling efter
endt ophold på en sikret afdeling.

**VURDERING**

Børn og Skole vurderer, at der er et godt samarbejde med
øvrige fagpersoner samt de unge. Dertil kommer, at sagsbehandlingen og sagernes
oplysningsgrundlag overordnet har været tilfredsstillende i de fire sager, der
har indgået i Ankestyrelsens undersøgelse.

Børn og Skole vurderer samlet, at der ikke er behov for
ændringer i relation til håndteringen af sager, hvor kriminelle unge anbringes
på sikrede afdelinger.

**ØKONOMI**

Der er ingen økonomiske
konsekvenser.

**INDSTILLING**

Direktøren for Børn og Skole indstiller til Byrådet:

1. At Børn og Skoles opfølgning på
Ankestyrelsens undersøgelse af udslusning af kriminelle unge fra sikrede
afdelinger godkendes.

**BESLUTNING**

***Børne- og Skoleudvalget, 6. februar 2017:***

Fraværende:Leonora Andreasen

Indstilles godkendt.

***Økonomiudvalget, 22. februar 2017:***

Fraværende:Ingen

Indstilles godkendt.

**Bilag**

|  |  |
| --- | --- |
| Sammenfatning af hovedresultater | 710-2016-407098 |
| Opfølgning på Ankestyrelsens undersøgelse af udslusning af kriminelle unge fra sikrede afdelinger | 710-2017-18092 |
| Velfærdsundersøgelse om udslusning af kriminelle unge fra sikrede afdelinger | 710-2016-407136 |
| Praksisundersøgelse om udslusning af kriminelle unge fra sikrede afdelinger | 710-2016-407131 |